Riscôpaedje

On riscôpaedje, c' est on mwais comprindaedje des mots d' ene fråze, la k' on prind on boket d' on mot, et k' on l' plake sol mot d' a costé.

Li novea adjonda divént on noûmot.

On mescôpaedje, c' est on sfwait rcôpaedje di mots, mins k' est rwaitî come flotchrece. On ndè trouve beacôp dins l' walon scrît divant l' sistinme Feller.

 Egzimpes di riscôpaedjes e walon 
 Li mot "arantoele", el Basse Årdene, la ki l' definixhant årtike, c' est "la", a stî riscôpé e "la rantoele", çou k' a askepyî li mot "rantoele".L. Mahin, Esplicant motî do walon.

 etroclaedje d' on Z di loyaedje :
 Li prono "zels" s' a foirdjî a pårti di shuvions come "sins ès", "totes èles" (avou prononçaedje des loyeures -z-).L. Remacle, Sintake do walon del Gléjhe t. I., pî-note p. 194-195.
 li mot «zwer» (vî francès «les hoirs».

 Etroclaedje del divancete «e-n» dins les nos d' plaece : «Nåwinne», «Nafraiteure», «Nayômé».

 Egzimpes di mescôpaedjes 
 j'a (dj' a) =>  ja
 boutnut => boute nut (scrijhaedje Leyon Bernus). 

 Sourdants 

Categoreye:linwince